Държавен вестник, бр. 32, 2004 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  32
Чл. 341. (1) Агресивни течности от жп и ав-
тоцистерни се разтоварват с устойчиви на ко-
розия устройства.
(2) Забранява се използване на гумени шлан-
гове за разтоварване и транспортиране на кон-
центрирани киселини.
Чл. 342. Наливането на вода в концентрира-
на сярна киселина е забранено.
Чл. 343. Забранява се изхвърляне на кисели-
ни, основи и техните разтвори в общата канали-
зация на обекта и в открити водоеми, без пред-
варително да са неутрализирани и обезвредени.
Чл. 344. От концентрирана киселина или
основа пробите се вземат само с определените
за това засмукващи устройства и ползване на
специално работно облекло, предпазни очила,
гумени ръкавици и гумена престилка.
Чл. 345. (1) Разлятата върху под или терен
киселина веднага се неутрализира с натриев
карбонат или негасена вар и мястото да се из-
мива със силна струя вода.
(2) Залетите с киселина дрехи се почистват
със силна струя вода и се неутрализират с 2—
3 % разтвор на натриев карбонат, след което
отново се измиват с вода.
(3) Попадналата върху кожата на човек ки-
селина (особено сярна киселина) незабавно
обилно се измива със силна струя вода, засегна-
тото място се промива с 2 % разтвор на натриев
бикарбонат и се търси лекарска помощ.
(4) Попадналата в очите киселина се отмива
обилно с вода, очите се промиват с 0,5 % раз-
твор на натриев бикарбонат и незабавно се тър-
си лекарска помощ.
Чл. 346. (1) Разлятата върху пода натриева
основа се измива със силна струя вода.
(2) Попадналата върху кожата на човек нат-
риева основа незабавно се измива с вода и за-
сегнатото място се промива с 0,5 % разтвор на
оцетна или лимонена киселина.
Чл. 347. В помещения, в които се работи с
концентрирани киселини или основи, се осигу-
рява течаща питейна вода.
Чл. 348. Работещите с киселини ползват
киселиноустойчиво работно облекло, гумени
ботуши, гумени ръкавици, престилка от кисе-
линоустойчив или гумиран плат, предпазни
очила и шапка от киселиноустойчив материал. 
Чл. 349. Работите с концентрирани кисели-
ни и основи се ръководят от лице с четвърта
квалификационна група.
Чл. 350. Съдовете и тръбопроводите за кисе-
лини и основи, намиращи се в експлоатация, се
ремонтират при спазване на следните условия:
1. работите се извършват с наряд;
2. изолират се от работещите тръбопроводи
и от пълните с реагенти апарати и резервоари с
помощта на глухи фланци;
3. освобождават се (изпразват се) от нами-
ращите се в тях реагенти;
4. промиват се с вода до достигане на рН на
изходящата вода от 6,5 до 8,5.
Чл. 351. (1) Ремонт и огледи на вътрешни
повърхности на филтри, сборни питателни ре-
зервоари, котли, деаратори, утайници, шахти и
други се извършват с наряд.
(2) Продължителността на престояване на
лицата, извършващи оглед или ремонт вътре в
механични и йонитни филтри, реактор-утаител
или съдове за реагенти и техните разтвори, не
превишава 1 час, с последващо излизане на чист
въздух за не по-малко от 10 минути.
Чл. 352. (1) Хидразин-хидратът и неговите
разтвори се използват съгласно вътрешна ин-
струкция за безопасна работа.
(2) Хидразин-хидратът се съхранява и тран-
спортира в херметично затворени съдове, изра-
ботени от материали, корозионноустойчиви на
този реагент и необразуващи окисни слоеве.
 (3) За разтваряне на хидразин-хидрата с
вода се използват съдове с устройство за раз-
бъркване.
Чл. 353. (1) Работата по инсталации за хид-
разинна обработка на водата се извършва с
наряд.
(2) При работа с хидразин-хидрат:
1. работещите трябва да са запознати с дейст-
вието му върху човешкия организъм;
2. в химическата лаборатория се използва
камина с ефективна вентилация;
3. забранява се вземане на проба от хидра-
зин-хидрат и неговите разтвори чрез засмуква-
не с пипета в уста;
4. се ползват гумени ръкавици и предпазни
очила;
5. при попадане на хидразин-хидрат върху
кожата или в очите мястото незабавно се изми-
ва обилно с вода, като при попадането му върху
кожата засегнатото място се промива допъл-
нително с етилов алкохол (0,5 % разтвор на
калиев перманганат);
6. при разливане на хидразин-хидрат в поме-
щение работещите ползват дихателна маска с
газов филтър за амоняк, а залятото с хидразин-
хидрат място незабавно се обработва с хлорна
вар и обилно се измива с вода;
7. забранява се ползване на открит огън в
помещение, където се съхранява или работи с
хидразин-хидрат, както и на открито място на
разстояние, по-малко от 10 метра;
8. не се допуска замърсяване на хидразин-
хидрат с метални окиси, порести вещества, ор-
ганични съединения;
9. при преливане на хидразин-хидрат от ва-
рели или туби в друг съд работещите ползват
дихателна маска с газов филтър за амоняк, гу-
мени ръкавици, ботуши и престилка, както и
стъклен сифон или неметална ръчна помпа.
Чл. 354. (1) Хлорната вар се съхранява в
опаковката на производителя/доставчика под
навес или в студено помещение с ефективна
вентилация, отделно от други реагенти, вещест-
ва и материали.